अवंतीपोरा

अवंतीपोरा (, ) भारत के जम्मू और कश्मीर केन्द्र-शासित प्रदेश के पुलवामा ज़िले के झेलम नदी के तट पर स्थित एक नगर है।

जम्मू-श्रीनगर राष्ट्रीय राजमार्ग पर स्थित, यह पुलवामा ज़िला का एक उपज़िला है।

 इतिहास 
उत्पल राजवंश के राजा अवंतिवर्मन ने अवंतिपुर नामक एक नगर को स्थापित किया था। राजा का पद प्राप्त करने से पहले, उसने वहाँ विष्णु देव को समर्पित एक हिन्दू मंदिर का निर्माण किया था। राजा का पद प्राप्त करने से पहले, उसने वहाँ विष्णु देव को समर्पित एक हिन्दू मंदिर का निर्माण किया था और राजा बनने के बाद उसने शिव को समर्पित एक दूसरा मंदिर भी निर्मित किया था। बाद में, विदेशी आक्रमणकारियों ने दोनों मंदिरों को नष्ट कर दिया था। 20वीं शताब्दी में, पुरातत्वशास्त्री दयाराम साहनी ने मंदिरों का उत्खनन किया।

जनसांख्यिकी
भारत की जनगणना २०११ के अनुसार यहाँ की जनगणना 12,647 है जिसमें 8,982 पुरुष तथा 3,665 महिलाएँ हैं। लिंगानुपात दर केवल 408 है जो कि राज्य दर 889 से काफी कम है।  0-6 वर्ष के मध्य बच्चों की जनसंख्या 1,910 है जो कि नगर की कुल आबादी का 15.10% है तथा इनके मध्य लिंगानुपात दर राज्य दर 862 की तुलना में 760 है।  यहाँ की साक्षरता दर 81.75% है जो कि राज्य दर 67.16% से अधिक है। 

धर्म

यहाँ का प्रमुख बहुसंख्यक धर्म इस्लाम है, जो कि कुल जनसंख्या का 61.70% हैं।अन्य अल्पसंख्यक धर्म हिन्दू 36.48%, सिक्ख 1.45%, ईसाई 0.69%, बौद्ध 0.05% तथा जैन 0.01% हैं। 0.17% लोगों ने अपने धर्म का उल्लेख नहीं किया है। 

एम्स अवंतीपोरा
दक्षिण कश्मीर के अवंतीपोरा में आगामी एम्स में एमबीबीएस का पहला बैच अगस्त 2021 में शुरू होगा।  श्रीनगर में अस्थायी आवास।

एयर फ़ोर्स स्टेशन
अवन्तिपुर एयर फ़ोर्स स्टेशन अवन्तिपोरा के निकट मंगलपोरा कस्बे में स्थित है।

 इन्हें भी देखें 
 पुलवामा ज़िला
मार्तंड (सूर्य) मंदिर

 सन्दर्भ 

श्रेणी:जम्मू और कश्मीर के शहर
श्रेणी:पुलवामा ज़िला
श्रेणी:पुलवामा ज़िले के नगर